Hier is (moontlik) Mangaung se nuwe burgemeester | Netwerk24
Hier is (moontlik) Mangaung se nuwe burgemeester
Die munisipale kantore van die Mangaung-metro in Bloemfontein.
Die ANC het Vrydag sy kandidate vir die pos van burgemeester, onderburgemeester en speaker van die Mangaung-metro (Bloemfontein en omliggende dorpe) bekend gemaak. Hulle word Maandag op 'n spesiale raadsvergadering verkies.
Mapaseka Mothibi-Nkoane het teenoor Netwerk24 bevestig dat sy die kandidaat vir burgemeester is. Sy was voorheen die speaker. Mxolisi Siyonzana is nou die kandidaat vir speaker nadat hy tot voor die munisipale verkiesings vir 'n ruk lank die burgemeester was, en voor dit ook die speaker. 'n Nuweling wat nog nie voorheen 'n beroepspolitikus was nie, Stefani Lockman, 'n Bloemfonteinse prokureur en sakevrou, is die kandidaat vir onderburgemeester.
Oupa Khoabane, woordvoerder van die Vrystaatse ANC se tussentydse provinsiale komitee, sê egter die nasionale uitvoerende komitee (NUK) moet alle Vrystaatse burgemeesters se benoemings eers Sondag bekragtig.